Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020., UP.02.2.2.16.0212, projekt „Unaprjeđenje usluga i produljenje radnog vremena Dječjeg vrtića Slunj “, članka 26. Zakona o predškolskom odgoju i obrazovanju (NN 10/97, 107/07 94/13, 98/19) i Odluke Upravnog vijeća Dječjeg vrtića Slunj donesene 29. 4. 2022. godine, Dječji vrtić Slunj, OIB 70886753441, objavljuje

**NATJEČAJ**

**za popunjavanje slobodnih radnih mjesta**

**1. ODGOJITELJ/ICA DJECE RANE I PREDŠKOLSKE DOBI**

-dva (2) izvršitelja na određeno puno radno vrijeme, rad u područnom vrtiću

 **Uvjeti:** sukladno članku 24. Zakona o predškolskom odgoju i obrazovanju (NN 10/97,107/07,94/13, 98/19)**,**  položen stručni ispit za odgojitelja

 Ako kandidat ostvaruje pravo prednosti pri zapošljavanju prema posebnom zakonu u prijavi na natječaj dužan je pozvati se na to pravo, uz prijavu priložiti sve dokaze o ispunjavanju traženih uvjeta po natječaju, sve dokaze o ostvarenju prava prednosti pri zapošljavanju i rješenje o priznatom statusu iz kojeg je vidljivo navedeno pravo te na osnovu toga ima prednost pod jednakim uvjetima.

Pozivaju se osobe iz članka 102. stavak 1. – 3. Zakona o hrvatskim braniteljima iz domovinskog rata i članovima njihovih obitelji (NN 121/17.) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni u svrhu ostvarivanje prednosti pri zapošljavanju, potražiti na sljedećoj poveznici:

<https://branitelji.gov.hr/userdocsimages/NG/12%20pROSINAC/ZAPO%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Prijave na natječaj s pripadajućom dokumentacijom i naznakom „ZA NATJEČAJ“dostavljaju se osobno u prostor Dječjeg vrtića Slunj ili zemaljskom poštom u roku od osam dana od dana objave na adresu**:**

**DJEČJI VRTIĆ SLUNJ**

 **ULICA KRALJA ZVONIMIRA 9**

 **47240 SLUNJ**

Uz prijavu treba priložiti: životopis, diplomu o stečenoj stručnoj spremi u preslici, svjedodžbu o položenom stručnom ispitu za odgojitelja u preslici, potvrdu o dosadašnjem radnom iskustvu iz elektroničke baze podataka Hrvatskog zavoda za mirovinsko osiguranje, presliku osobne iskaznice, rodni list, uvjerenje nadležnog suda da se protiv kandidata ne vodi kazneni postupak za djela iz čl. 25. Zakona o predškolskom odgoju i obrazovanju (NN 94/13) koje nije starije od dana objave natječaja, uvjerenje nadležnog suda da se protiv kandidata ne vodi prekršajni postupak za djela iz čl. 25. Zakona o predškolskom odgoju i obrazovanju (NN 94/13) koje nije starije od dana objave natječaja

Na natječaj se mogu javiti osobe oba spola. Prijave s nepotpunom dokumentacijom i dostavljane nakon navedenog roka neće se razmatrati.

Dostavljena dokumentacija neće se vraćati osim ako se dostavi dokument u originalu kojim se dokazuje ostvarivanje prava prednosti. Povrat jednog ili više dokumenata može zatražiti kandidat koji nije izabran pisanim zahtjevom ili osobnim dolaskom u ustanovu.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje, web stranici i oglasnoj ploči Dječjeg vrtića Slunj nadnevka 10. 5. 2022. godine.